钦定古今图书集成/明伦汇编/官常典/第720卷 > 马景
## 钦定古今图书集成/明伦汇编/官常典/第720卷 > 马景

按《十国春秋武信王世家》：唐昭宗天复二年，汴兵攻
凤翔，李茂贞坚壁不出。梁王全忠命季昌募勇敢士，
得骑士马景，季昌授以计，引见梁王。景曰：“此行无还
理，愿录其后嗣。”梁王恻然止之，景固请，乃行。景以数
骑驰叩城门，告曰：“汴兵将东，前锋去矣。”岐人以为然，
开门出追汴军，随景后以进，杀其九千馀人，景死之。
岐后与汴和，昭宗出赠景官，谥曰“忠壮。”